ალოჟია შტები
ალოჟია შტები (დ. 24 მარტი, 1883 – გ. 9 აგვისტო, 1956) — სლოვენი ფემინისტი, განმანათლებელი და პოლიტიკოსი. მასწავლებლის კარიერის დაწყებიდან შტები ჩაერთო ქალთა უფლებებში და გადაინაცვლა პოლიტიკასა და ჟურნალისტიკაში. სამოქალაქო, პოლიტიკური და სოციალური თანასწორობის არარსებობის გამო, მან გამოიყენა თავისი მწერლობა და პოლიტიკური პოზიციები თანაბარი საზოგადოების წინსვლისთვის. მიუხედავად იმისა, რომ მხარს უჭერდა გაერთიანებულ იუგოსლავიას, იგი ფრთხილი იყო იმ უფლებების დაკარგვის შესახებ, რისი საშიშროებაც არსებობდა სხვადასხვა სახელმწიფოსთან მიერთების შემთხვევაში. მან დააარსა სერბების, ხორვატებისა და სლოვენების სამეფოს ფემინისტური ალიანსი, რათა გაეერთიანებინა ქალები ახლად ჩამოყალიბებულ სახელმწიფოში, დახმარებოდა მათ თანაბარი ანაზღაურების, სამოქალაქო ქორწინების, ბავშვების დაცვისა და მუშაკთა სოციალური დაცვის ქსელის შექმნაში.